stanford-oval/wikipedia huggingface dataset:
Mošenskoje

| Mošenskoje Мошенско́е |
| --- | --- |
 Mošenskoje
 Koordinaatit: 58°30′39″N, 34°35′8″E 
Valtio:  Venäjä
Subjekti:  Novgorodin alue
Piiri:  Mošenskoje
Hallinto:  
 – Asutustyyppi:  kunta / kylä
Pinta-ala:  
 – Kokonaispinta-ala:  4,8 km²
Väkiluku (2008):  2 700
 
 Kunnan sivusto 
Infobox OKVirheellinen NIMI-arvo: 
Mošenskoje (ven. Мошенско́е) on kylä, maalaiskunta ja Mošenskojen piirin hallinnollinen keskus Novgorodin alueella Venäjällä. Se sijaitsee Mstan sivujoen Uverin varrella 243 kilometriä Novgorodista itään. Asukkaita on 2 700 henkeä (vuonna 2008).
Kunnan pinta-ala on 4,8 neliökilometriä. Mošenskojen kylä on sen ainoa asutuskeskus. Sitä ympäröivät Kirovskojen ja Kalininskojen kunnat.
Novgorodin Bežetskin viidennekseen kuulunut kylä mainitaan ensimmäisen kerran vuonna 1581. Sen kautta Uverjokea pitkin kulki aikoinaan Volgan ja Ilmajärven yhdistänyt reitti, joka ohitti Mstajoen vaaralliset kosket. Mošenskoje oli pogostan ja myöhemmin volostin keskus. Leningradin alueeseen kuulunut Mošenskojen piiri on perustettu vuonna 1927. Vuonna 1944 se liitettiin vastaperustettuun Novgorodin alueeseen.
Mošenskojesta on maantieyhteys Borovitšin ja Pestovon väliselle valtatielle. Lähimmät rautatieasemat ovat Borovitšissa ja Hvoinajassa. Kylässä toimii leipomo, meijeri, huopatossutehdas sekä joukko pieniä puunjalostusyrityksiä. Maataloutta edustavat asukkaiden henkilökohtaiset aputaloudet, jotka tuottavat maitoa, lihaa, viljaa ja perunaa.
Kylän palveluja ovat kaksi lastentarhaa, keskikoulu, lasten kerhotalo ja taidekoulu, nuorison vapaa-ajankeskus, kansantaidekeskus, elokuva- ja konserttisali, piirin keskuskirjasto, lastenkirjasto, posti, piirisairaala ja vanhainkoti. Vähittäiskauppaa harjoittaa piirin kulutusosuuskunta sekä joukko yksityisyrittäjiä.
Uverjoki jakaa kylän itä- ja länsiosaan. Se koostuu etupäässä puutarhapalstojen ympäröimistä yksikerroksisista puutaloista. Nähtävyyksiä ovat vuonna 1787 rakennettu pyhän Nikolauksen kirkko sekä 1800-luvulta peräisin olevat Kruglikin ja Božerjanovin kartanot. Mošenskojen kotiseutumuseo esittelee alueen perinteistä kansankulttuuria. Kulttuuritalossa toimii taidegalleria.
Aiheesta muualla

Mošenskojen kunnan sivusto (Arkistoitu – Internet Archive) (venäjäksi)
Mošenskojen piirin sivusto (Arkistoitu – Internet Archive) (venäjäksi)
Muinaisranta

Muinaisranta on entisen rantaviivan tuntumaan muodostunut hiekkainen tai kivinen maastonmuoto kuivalla maalla. Monet muinaisrannat ovat syntyneet jääkauden väistyessä, kun merien korkeus vaihteli paljon.
Kivikkoisia muinaisrantoja kutsutaan myös ”pirunpelloiksi”.
Moraalinen agentti

Moraalinen agentti eli moraalisesti vastuullinen toimija on eettinen käsite, jolla tarkoitetaan toimijaa, joka ymmärtää, että on olemassa muita toimijoita ja että hänen toimintansa vaikuttaa muihin toimijoihin. Koska hän ymmärtää kaikki tekonsa seuraukset, on henkilö vastuussa toiminnastaan. Toiminnan on oltava vapaaehtoista ja henkilön täysissä sielun ja ruumiin voimissaan.
Sitä, jota moraalinen toiminta koskettaa ja johon moraaliset päätökset vaikuttavat kutsutaan moraalisubjektiksi. Moraalisubjekti on moraalisen agentin teon kohde, jonka hyvään tai hyvinvointiin moraalinen agentti vaikuttaa. Ihmisen ollessa vastuussa teoistaan on hän sekä moraalinen agentti että moraalisubjekti. Moraalisubjekteja, jotka eivät ole moraalisia agentteja voivat olla esimerkiksi eläimet. Myös hyvin pienet lapset ovat toimivuudeltaan niin keskeneräisiä, että he eivät voi olla moraalisesti vastuullisia toimijoita. Heillä ei vielä voida lukea olevan moraalisen agentin velvollisuuksia.
Monivaiheinen unirytmi

Monivaiheinen unirytmi tai Ubermanin unirytmi on vaihtoehtoinen nukkumistahti, jossa keskimääräisten 8 tunnin yöunien sijaan tiivistetään nukkumisen tarve kahdesta viiteen tuntiin päivässä. Tähän päästään levittämällä yöunet lyhyisiin 20–45 minuutin nokosiin pitkin vuorokautta. Seurauksena on luonnollisesti valveillaoloajan lisääntyminen.
Tämä unirytmi toimii siten, että REM-vaiheen suhteellinen osuus maksimoidaan [lähde? ] . Tähän vaiheeseen vajoamiseen kuluu tavallisesti pitkä aika. Kun aivot kokevat unitilan tarpeeksi usein ehtimättä kuitenkaan syvimpään vaiheeseen, alkaa REM-tila tulla paljon nopeammin nukahtamisen jälkeen. Pikkuhiljaa lyhyistäkin nokosista alkaa suurempi ja suurempi osa olla REM-vaihetta. Ubermanilaisten itsensä mukaan sopeutuminen unirytmiin tapahtuu aivojen puolesta keskimäärin 10 päivän kuluttua, mutta unirytmiä kokeilevan kannattaa kuitenkin varata vähintään kuukausi rytmiin pääsemiseen.
REM-univaiheen estämisen tunnetaan aiheuttavan vakavia oireita niin eläimillä kuin ihmisilläkin. Kun eläimiltä on estetty REM-vaihe, ne ovat tutkimusten mukaan kuolleet 3–8 viikon aikana[lähde? ]. Monivaiheisen unirytmin harrastajien pitäisi kuitenkin saada saman verran REM-unta kuin pitkien yöunienkin nukkujat, jolloin heillä kuuluisi olla myös samanlaiset energiatasot[lähde? ].
Pelkkä REM-uni ei kuitenkaan riitä. Syvät unen vaiheet (unitasot 3–4) ovat tärkeitä palautumisen ja hormonaalisen tasapainon kannalta ja kasvuhormonin erittymisen takia.
Pidempään Ubermanin unirytmiä harjoittaneiden unijärjestys muotoutuu siten, että he ehtivät myös syvän unen vaiheeseen 20 minuutin torkun aikana. Ennen kuin tähän tottuu, saattaa Uberman-harjoittelija (erityisesti aamuyöstä [lähde? ]) olla heräämättä herätyskelloihin tai kokea muistinmenetyksiä tai kognitiivisen toiminnallisuuden merkittävää heikentymistä. Uberman ei ole kuitenkaan ainoa monivaiheisen unirytmin muoto. Esimerkiksi Everyman unirytmi sallii henkilön nukkua yöllä pidemmän jakson, tyypillisesti 1,5–3,5 tuntia, jonka aikana syvä unen tila on helpommin saavutettavissa, syvästä unesta ei tule niin puutetta, ja kognitiivisia häiriötiloja tai muistinmenetyksiä ei välttämättä ilmene lainkaan. Tästä johtuen Everyman on huomattavasti helpommin opittavissa kuin Uberman.
Aihetta ei kuitenkaan ole tutkittu tarpeeksi, jotta aiheesta olisi muuta kuin anekdotaalista kokemusta. Monet lääketieteelliset asiantuntijat pelkäävät, että muiden univaiheiden vähemmälle jääminen saattaisi aiheuttaa neurologisia tai henkisiä ongelmia, mutta tästä ei ole empiiristä tutkimusta suuntaan eikä toiseen. Yleisesti ottaen unenpuute aiheuttaa alentunutta kykyä hoitaa arjen askareita, immuunijärjestelmän heikkenemistä[lähde? ] sekä heikentää kasvuhormonien eritystä[lähde? ] ja kehon kykyä polttaa sokeria[lähde? ].
Monivaiheisessa unirytmissä tunnetaan myös esiintyvän enemmän unen kontrollointia.
Kuuluisuuksien, kuten Leonardo da Vincin ja Thomas Alva Edisonin väitetään käyttäneen monivaiheista unirytmiä. Maailman vahvin Nalle -sarjakuvan Kilpisellä on monivaiheinen unirytmi. Seinfeld-televisiosarjan Kramer-hahmo yrittää eräässä jaksossa sopeutua tällaiseen rytmiin.[lähde? ]
Lähteitä

”Why We Nap: Evolution, Chronobiology, and Functions of Polyphasic and Ultrashort Sleep”, Claudio Stampi
Aiheesta muualla

Artikkeli Kuro5hin:ssa
Ubermanin unirytmi Everything2:ssa
Ubermanin unirytmin Yahoo!-keskusteluryhmä (Arkistoitu – Internet Archive)
Tietoa erilaisista monivaiheisista unirytmeistä ja niiden opettelusta  (Arkistoitu – Internet Archive)
Kokeilijoiden päiväkirjoja:
http://polyphasic.blogspot.com/
http://slightlymad.net/polyphasic/
Mercedes-Benz S-sarja

| Mercedes-Benz S-sarja |
| --- | --- |

Valmistustiedot
Valmistusmaa:   Saksa
Valmistaja:  Mercedes-Benz
Valmistusvuodet:  1972–
Korimalli:  4-ovinen sedan 2-ovinen coupé (1992-2021)
Luokka:  F-segmentti
Henkilöluku:  5
Polttoaine:  bensiini diesel
Vetotapa:  neliveto takaveto
Mercedes-Benz S-sarja on Mercedeksen loistoautomalli eurooppalaisessa kokoluokituksessa. "S"-kirjain tulee saksan kielen sanasta "Sonderklasse" (suom. erikoisluokka). S-sarja on Mercedes-Benz -henkilöautomalliston suurikokoisin ajoneuvoluokka, jota on valmistettu vuodesta 1972 lähtien virallisesti S-sarjan nimellä W116-sarjan esittelyn myötä. S-sarjassa on perinteisesti esitelty paljon omaisuuksia ja varusteita, jotka ovat myöhemmin yleistyneet muissakin autoissa, kuten lukkiutumattomat jarrut (ABS-jarrut) ja vakionopeudensäädin, jotka tulivat S-sarjaan jo vuonna 1978.
Kaikki S-sarjan autot on valmistettu Saksan Sindelfingenissä. Mercedes valmistaa S-sarjaa myös panssaroituna Guard-versiona. Ensimmäistä malliversiota (W116) myytiin panssaroituna  lähes 300 kappaletta valtiolliseen käyttöön. S-sarja onkin yleistynytmilloin? valtionhallinnonselvennä käytössä. Suomen tasavallan presidentin virka-auto on S-sarjan W221-mallia.[lähde? ]
Mercedes-Benz W116 (1972–1980)

Ensimmäinen virallisesti S-sarjan MB, W116-mallisarja, tuli markkinoille syksyllä 1972 ja viimeiset autot valmistettiin vuonna 1980. Lopulliseksi valmistusmääräksi tuli 473 035 autoa. Vaikka se oli ulkomitoiltaan edeltäjäänsä W108:a suurempi, olivat sisätilat samankokoiset. W116 oli yksi ensimmäisistä autoista, jossa oli saatavilla ABS-jarrut, turvatyyny ja turbodieselmoottori. Mallin pidempiakselivälisen version tyyppinumero on V116. Auton pääsuunnittelija on Friedrich Geiger.
Mercedes-Benz W126 (1979–1991)

W126-mallisarja esiteltiin Frankfurtin autonäyttelyssä syksyllä 1979. Esittelyhetkellä auton muotoilu keräsi jonkun verran kritiikkiä, mutta mallista tuli kuitenkin varsin pitkäikäinen. Sitä valmistettiin vuodesta 1979 vuoteen 1991 ja kokonaistuotantomääräksi tuli yli 800 000 kappaletta. Moottorien tilavuus vaihteli 2,6 ja 5,6 litran välillä. Vuonna 1981 esiteltiin myös S-malliin perustuva Coupe-malli SEC, jonka tyyppimalli on C126. Auton suunnittelija on Bruno Sacco.
Mercedes-Benz W140 (1991–1998)

Vuodesta 1991 lähtien valmistettiin W140-sarjaa, joka jäi historiaan erittäin suurikokoisena mallina. "Tankkimainen" kori nähtiin Euroopassa hieman negatiivisenakin asiana, mutta muun muassa Aasiassa autosta tuli suosittu. Vuonna 1994 mallimerkinnät muuttuivat muiden Mercedeksien tapaan ja aikaisemmat nimet (esimerkiksi 300SEL ja 500SE) korvattiin S 300 ja S 500 -nimillä.
Mercedes-Benz W220 (1999–2005)

W220-mallin valmistus alkoi vuonna 1999. Vastaavaa Coupe-mallia (C215) myytiin nimellä CL. Aikaisemman mallin massiivisuudesta luovuttiin ja auton uusi muotoilu nähtiin alusta alkaen erittäin onnistuneeksi. Autossa esiteltiin useita uusia teknisiä innovaatioita, kuten Airmatic-ilmajousitus, ilmastoidut istuimet ja tutkaa hyväksikäyttävä vakionopeudensäädin. Vuonna 2002 esiteltiin myös nelivetomalli.
Mercedes-Benz W221 (2005–2013)

Edeltäjäänsä kaikilta mitoiltaan hieman suurempi W221-sukupolvi esiteltiin syksyllä 2005. Muotoilultaan se oli moderni ja muun muassa perässä oli nähtävissä yhdenmukaisuutta Maybach-mallien kanssa. Brabusselvennä on lisännyt auton tehoja edellisistä 517 hevosvoimasta ja 830 Nm:stä 800 hevosvoimaan ja 1420 Nm:iin. Autoon on asennettu kaksi turboa.
Mercedes-Benz W222 (2013–2020)

Mercedes-Benz W222 on Mercedes-sukupolven W221 seuraaja. Euroopassa siitä myytiin malleja S 400 Hybrid, S 350 BlueTEC, S 350 BlueTEC Hybrid ja S 500. 4Matic-nelivetomalli tuli myyntiin marraskuussa 2013. Autoa valmistettiin myös coupé-mallisena.
Vuonna 2015 Mercedes-Benz esitteli vielä ylellisemmän Mercedes-Maybach-mallin.
Mercedes-Benz W223 (2020-)

Mercedes-Benz W223 on Mercedeksen uusin malli S-sarjasta. Euroopassa sitä myydään malleina S 350 d, S 350 d 4MATIC, S 400 d 4MATIC, S 450 4MATIC, S 500 4MATIC, S 580 4MATIC ja S 580 e.
Mercedes-Benz W223
Moby Dick (vuoden 1998 elokuva)

| Moby Dick |
| --- | --- |

Ohjaaja:  Franc Roddam
Käsikirjoittaja:   Franc Roddam  Anton Diether 
Perustuu:  Herman Melvillen kirjoittamaan kirjaan Moby Dick
Tuottaja:  Francis Ford Coppola
Kuvaaja:  David Connell
Leikkaaja:  Sean Barton
Pääosat:   Patrick Stewart  Henry Thomas  Piripi Waretini 
Valmistustiedot
Valmistusmaa:  Iso-Britannia, Australia, Yhdysvallat
Tuotantoyhtiö:   USA Pictures  Nine Television Network  American Zoetrope  Whale Productions Limited 
Ensi-ilta:  1998
Kesto:  171 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Moby Dick on vuonna 1998 valmistunut yhdysvaltalainen elokuva. Se on filmatisointi Herman Melvillen kirjoittamasta kirjasta nimeltä Moby Dick. Elokuva on kolmas filmatisointi Melvillen kirjasta, ja sen on ohjannut Franc Roddam ja tuottanut Francis Ford Coppola.
Pääosissa

| 0 | 1 | 2 |
| --- | --- | --- |
|  Patrick Stewart  | … |  Kapteeni Ahab   |
|  Henry Thomas  | … |  Ishmael   |
|  Pripi Waretini  | … |  Queeqeg   |
Muita filmatisointeja samasta kirjasta

Moby Dick (vuoden 1930 elokuva)
Moby Dick – valkoinen valas
Aiheesta muualla

Arvostelu elokuvasta
Mare Winningham

| Mare Winningham |
| --- | --- |
 Mare Winningham vuonna 2012
Henkilötiedot
Syntynyt: 16. toukokuuta 1959 (ikä 65) Phoenix, Arizona, Yhdysvallat
Ammatti:  näyttelijä, laulaja-lauluntekijä
Puoliso:  A Martinez (1981) William Mapel (1981–1996) Jason Trucco (2008–)
Näyttelijä
Aktiivisena:  1976–
Merkittävät roolit:  Emily Carson (Turner ja täystuho) Lois Simmons (The War – unelmien kesä) Elsie Cahill (Brothers) Mary (Philomena)
Aiheesta muualla
IMDb 
Elonet
Mary Megan ”Mare” Winningham (s. 16. toukokuuta 1959 Phoenix, Arizona, Yhdysvallat) on yhdysvaltalainen näyttelijä, jolla on mittava ura. Hän on voittanut kaksi Emmy-palkintoa, vuosina 1980 ja 1998, ja ollut lisäksi ehdolla muun muassa parhaan naissivuosan Oscarin saajaksi elokuvasta Georgia vuonna 1996.
Winningham on esiintynyt muun muassa elokuvissa Threshold (1981), Kuolemaantuomittu (1993), Wyatt Earp (1994), Georgia (1995) ja The Magic of Ordinary Days (2005). Hänet tunnetaan kuitenkin myös televisiosta, kuten sarjoista Greyn anatomia, jossa hänellä oli rooli vuosina 2006–2007. Hän on esiintynyt myös televisiosarjoissa Kova laki: Erikoisyksikkö, C.S.I. New York, Mullan alla ja Teho-osasto.
Hänellä on ollut näyttelijäntöiden lisäksi musiikillinen ura.
Yksityiselämä

Winningham sai katolisen kasvatuksen. 2000-luvun alussa hän kääntyi juutalaisuuteen. Hän erosi vuonna 1981 puolisostaan, näyttelijä A Martinezista, ja meni uusiin naimisiin William Mapelin kanssa samana vuonna. Heillä on viisi lasta (s. 1981, 1985, 1987 ja 1988). Heidän avioliittonsa päättyi eroon vuonna 1996. Winninghamin elämässä on ollut myös tragedia: vanhin lapsi teki itsemurhan 14. elokuuta 2005. [lähde? ] Mare Winningham avioitui Jason Truccon kanssa vuonna 2008.
Palkinnot

Camie (2006)
Emmy (1980,1998)
Independent Spirit Award (1996)
Ehdokkuudet

Daytime Emmy (2004)
Emmy (1986,1996,2004)
Screen Actors Guild Award (1996,1998)
Golden Globe (1998)
Golden Satellite Award (1998)
Oscar Paras naissivuosa (1996)
GableACE (1994)
Independent Spirit Award (1990)
Genie (1983)
Valikoitu filmografia

Viime hetket (Amber Waves) (1980)
Threshold (1981)
Hallmark Hall of Fame Love Is Never Silent (1985)
Miracle Mile – pelon maili (1989)
Kuolemaantuomittu (1993)
Wyatt Earp (1994)
Georgia (1995)
The Boys Next Door (1996)
George Wallace (1997)
The Maldonado Miracle (2003)
The Magic Ordinary Days (2005)
Greyn anatomia (2006–2007)
Kerro, kerro kuvastin (2012)
Aiheesta muualla

Mare Winningham Internet Movie Databasessa. (englanniksi)
Mosambikin korkein oikeus

Mosambikin korkein oikeus on toimielin, joka käyttää Mosambikissa ylintä tuomiovaltaa
perustuslain mukaan vallan kolmijako -oppia noudattaen .
Presidentti nimittää uudet korkeimman oikeuden tuomarit ehdokkaista, jotka valitsee perustuslakineuvosto CSMJ. Tuomarien on oltava vähintään 35-vuotiaita, ja heillä pitää olla kymmenen vuoden työkokemus.
Morbid Visions

| Morbid Visions Sepultura |
| --- | --- | --- |

Studioalbumin tiedot
 Äänitetty : elokuussa 1986 Estudio Vice Versa Belo Horizonte, Brasilia
 Julkaistu: 1986
 Tuottaja(t): Sepultura
 Tyylilaji: thrash metal death metal
 Kesto: 33.35
 Levy-yhtiö: Cogumelo Records Roadrunner Records
Sepulturan muut julkaisut
| Bestial Devastation 1985 | Morbid Visions 1986 | Schizophrenia 1987 |
Morbid Visions on brasilialaisen thrash metal -yhtye Sepulturan ensimmäinen täyspitkä albumi ja toinen studiojulkaisu, joka nauhoitettiin ja miksattiin seitsemässä päivässä yhtyeen kotikaupungissa Belo Horizontessa elokuussa 1986.
Sepulturan musiikkityyli kahdella ensimmäisellä julkaisulla on vahvasti death metal -vaikutteista. Morbid Visionsin sanoitukset ovat jopa koomisella tavalla saatananpalvontaa sivuavia seuraten Venomin ja Celtic Frostin viitoittamaa tietä. Eräs syy tähän oli pääsanoittajana toimineen Max Cavaleran täydellinen kielitaidottomuus – 17-vuotias brasilialaisnuorukainen osasi ainoastaan äidinkieltään portugalia. Myöhemmillä albumeilla Sepultura-muusikkojen aikuistuessa musiikin teemat siirtyivät kohti politiikkaa ja yhteiskuntakritiikkiä. Erityisesti Max Cavalera kehittyi sekä muusikkona että sanoittajana.
Morbid Visionsin tuotantoarvot ovat alhaiset – ajan hengen mukaan death metal -soundi on tunkkainen, hiomaton ja Cavaleran murinasta saa tuskin selvää. Musiikin historian näkökulmasta tuotannollisia arvoja merkittävämpää albumissa on death- ja thrash metalille olennainen vimma, joka taltioitui myös Sepulturan myöhemmille menestysalbumeille Beneath the Remains ja Arise.
Ostettuaan kaikki oikeudet Sepulturan kolmeen ensimmäiseen albumiin Roadrunner Records julkaisi Morbid Visionsin myöhemmin CD:nä, uudelleenpakattuna ja -masteroituna yhdessä Bestial Devastation -EP:n kanssa.
Kappaleluettelo

Morbid Visions – 3.23
Mayhem – 3.15
Troops of Doom – 3.21
War – 5.32
Crucifixion – 5.02
Show Me the Wrath – 3.52
Funeral Rites – 4.23
Empire of the Damned – 4.24
Kaikki sävellykset ja sanoitukset: Max Cavalera, Jairo Guedz ja Paulo Jr.
Kokoonpano

Igor Cavalera - rummut
Max Cavalera - laulu, kitara
Jairo Guedz - soolokitara
Paulo Jr. - basso
Kokoonpano > Muut tekijät

Eduardo Santos - miksaus, äänitys ja masterointi
Ze Luiz - miksaus, äänitys ja masterointi
Aiheesta muualla

Morbid Visions Discogsissa. (englanniksi)
Albumi Morbid Visions Encyclopaedia Metallum -sivustolla (englanniksi)
Sepultura
| --- | --- |
Studioalbumit:   Morbid Visions  Schizophrenia  Beneath the Remains  Arise  Chaos A.D.  Roots  Against  Nation  Roorback  Dante XXI  A-Lex  Kairos  The Mediator Between Head and Hands Must Be the Heart  Machine Messiah  Quadra 
Kokoelmat:   The Best of Sepultura 
Livealbumit:   Under a Pale Grey Sky  Live in São Paulo  Metal Veins – Alive in Rock in Rio  Sepulquarta 
EP:t:   Bestial Devastation  Revolusongs
Mitokondrioiden aldehydidehydrogenaasi

| --- | --- |
Mitokondrioiden aldehydidehydrogenaasi

Ihmisen ALDH2-tetrameeri (PDB: 1CW3)
Tunnisteet
EC-numero: 1.2.1.3
Tietokannat
KEGGt: KEGG
Entrez: 217
OMIM: 100650
UniProt: P05091
Mitokondrioiden aldehydidehydrogenaasi eli aldehydidehydrogenaasi 2 tai ALDH2 on mitokondrioissa oleva tetrameerinen entsyymi, joka löytyy ihmisistä ja muista selkärankaisista. Ihmisissä se muuntaa myrkyllistä asetaldehydiä vaarattomammaksi etikkahapoksi, ollen siten tärkeä osa etanolin aineenvaihduntaa. Se muuntaa myös nitroglyseriiniä typpioksidiksi ja 1,2-glyseryylidinitraatiksi. Se hapettaa myös 4-hydroksinonenaalia, malonialdehydiä, akroleiinia ja monia muita myrkyllisiä aldehydejä vaarattomimmiksi aineiksi.
Alkoholismilääke disulfiraami toimii estämällä ALDH2:ta. Esto johtaa etanolista muodostuneen asetaldehydin kertymiseen kehoon. Kertynyt asetaldehydi aiheuttaa antabusreaktion. Eräs ALDH2:n heikkotehoinen alleeli aiheuttaa monille Itä-Aasiasta etnisesti peräisin oleville ihmisille etanolia juotaessa "sisäsyntisen antabusreaktion", eivätkä he siksi voi juoda paljonkaan etanolia.
Ihmisissä ALDH2:n geeni on kromosomissa 12 kohdassa 12q24. Geenin symboli on ALDH2.
Rakenne

Ihmisten ALDH2 on 517 aminohapon entsyymi, jonka massa on 56 kDa. Siinä on 3 proteiinidomeenia: domeeni, jossa on aktiivinen kohta, ja NAD+:n sitova domeeni sekä oligomerisaatiodomeeni. Kuten monet muut aldehydidehydrogeenaasit, ALDH2:t kiinnittyvät toisiinsa neljän ALHD2:n ryhmäksi, eli homotetrameeriksi. Tetrameerissä aktiivisia kohtia on 4, mutta vain 2 niistä on toimintakykyisiä.
Toiminta > Substraatit

ALDH2:ta on mitokondrioissa kaikissa kudoksissa, mutta eniten sitä on maksassa. Ihmisissä ALDH2 on ainoa aldehydidehydrogenaasi, joka osallistuu merkittävästi etanolin aineenvaihduntaan. Ensin etanoli hapettuu alkoholidehydrogenaaseilla potentiaalisesti palautuvalla tavalla eli reversibeelisti karsinogeeniseksi ja muutenkin haitalliseksi asetaldehydiksi. Ihmisissä etanolin hapetuksesta noin 70% suorittavat maksan ADH1A-, ADH1B- ja ADH1C-tyypin alkoholidehydrogenaasit. Sitten ALDH2 hapettaa peruuttamattomasti eli irreversibeelisti asetaldehydin ei-myrkylliseksi etikkahapoksi dehydrogenaasiaktiivisuudellaan. ALDH2 kuluttaa hapetuksessa NAD+:n.
ALHD2 voi hapettaa myös joitain muita haitallisia lyhytketjuisia alifaattisia, aromaattisia ja polysyklisiä aldehydejä. Esimerkkejä ovat 4-hydroksinonenaali ja malonialdehydi, joita muodostuu rasvahappojen hapettumisessa oksidatiivisen stressin seurauksena. ALDH2 hapettaa myös ulkosyntyisiä aineita, kuten akroleiinia. ALDH2 omaa myös esteraasi- ja reduktaasitoiminnot. Jälkimmäisellä se muuntaa nitroglyseriinin 1,2-glyseryylidinitraatiksi vapauttaen samalla typpioksidin.
Toiminta > Estäjät ja aktivaattorit

ALDH2:n toiminnan esto jollakin aineella ja etanolin juonti samaan aikaan johtaa asetaldehydin kertymiseen kehoon, joka voi aiheuttaa muun muassa punastumista, pahoinvointia ja huimausta. Tätä sanotaan antabusreaktioksi, sillä alkoholismiin kehitetty disulfiraami (kauppanimi Antabus) perustuu ALDH2:n estoon – se tekee etanolin juomisesta epämiellyttävää karbamyloimalla kysteiinin numero 302 ihmisen ALDH2:sta. Myös monia muita ALDH2-estäjiä tunnetaan.
ALDH2-aktivaattorit tehostavat ALDH2:n toimintaa. Alda-1 on spesifinen ihmisten ALHD2-aktivaattori.
Mutaatiot

Ihmisissä ALDH2:sta on olemassa monia eri alleeleita. Pääosalla ihmisistä on kaksi ALDH2*1-alleelia, jolloin ALDH2:n toiminta on "normaalia" valtaväestön kannalta. ALDH2*2 taas on hyvin yleinen ALDH2:n toimintaa heikentävä ja dominantisti periytyvä alleeli, jota kantaa noin 35–45% ihmisistä, jotka ovat etniseltä alkuperältään Itä-Aasiasta, kuten Kiinasta, Japanista, Koreoista ja Taiwanista. Näillä ihmisillä ilmenee epämiellyttävä "sisäsyntyinen antabusreaktio" kun he juovat etanolia, eivätkä he siksi juurikaan pysty juomaan sitä.
ALDH2*2:n kohdalla ALDH2-geenissä eräs guaniini on muuntunut adenosiiniksi. Tämä aiheuttaa E487K-mutaation, eli glutamiinihapon numero 487 korvautumisen lysiinillä lopullisessa ALDH2:ssa, jossa ei ole signaalipeptidiä. Jos peptidi lasketaan mukaan, on mutaatio E504K. Mutaatio heikentää hapetukseen vaaditun NAD+:n kykyä sitoutua ALDH2:teen.
Suhteessa kahta ALDH2*1:tä kantaviin ALDH2*1/*1-homotsygootteihin, on ALDH2*1:tä ja ALDH2*2:ta kantavilla eli ALDH2*1/*2-heterotsygooteilla ALDH2:n teho on noin 50% heikompi. Taas kahta ALDH2*2:ta kantavilla eli ALDH2*2/*2-homotsygooteilla teho on yli 96% heikompi. ALDH2*2/*2-homotsygooteilla antabusreaktio on vahvin, eikä heillä ilmene alkoholismia. ALDH2*1/*2-heterotsygooteilla taas ilmenee jonkin verran alkoholismia. Koska etanolin juontiin liittyvät syövät johtuvat lähinnä asetaldehydistä, on virhealleelia kantavilla ja etanolia juovilla henkilöllä etanolin kulutuksesta riippuen 2–7-kertainen riski saada suunielun syöpä suhteessa etanolia juoviin ALDH2*1/*1-homotsygootteihin. ALDH2*2:n arvellaan kehittyneen Kiinan Yunnanissa vuoden 0 ja vuoden 1000 ennen ajanlaskun alkua välillä Pai-Yuei-heimossa.
Aiheesta muualla

Kuvia tai muita tiedostoja aiheesta Mitokondrioiden aldehydidehydrogenaasi Wikimedia Commonsissa